----

----

III Oplysninger

Det Europæiske Institut til Forbedring af Leve- og Arbejdsvilkårene

----

BEKENDTGØRELSE OM ALMINDELIG UDVÆLGELSESPRØVE: ENGELSK SPROGREDAKTØR

Reference: EF 05/01

(2005/C 159 A/01)

Det Europæiske Institut til Forbedring af Leve- og Arbejdsvilkårene i Dublin er et uafhængigt organ, som er oprettet ved en forordning udstedt af Rådet for Den Europæiske Union. Det Europæiske Institut afholder en almindelig udvælgelsesprøve med henblik på besættelse af en ledig stilling og oprettelse af en reserveliste med henblik på ansættelse af en:

ENGELSK SPROGREDAKTØR (m/k)

Dublin-instituttet går i sin ansættelsespolitik ind for lige muligheder for kvinder og mænd.

Ansøgerne bedes læse denne bekendtgørelse om almindelig udvælgelsesprøve omhyggeligt igennem og kun anvende det officielle ansøgningsskema.

I.   STILLINGSBESKRIVELSE

Med reference til chefredaktøren har redaktøren navnlig til opgave at redigere og (ny-)affatte instituttets trykte publikationer og webpublikationer på engelsk.

Stillingsindehaveren får ansvaret for at:

II.   ADGANGSBETINGELSER

Adgang til udvælgelsesprøven har ansøgere, som ved ansøgningsfristens udløb opfylder nedenstående betingelser:

A.   ALMINDELIGE BETINGELSER

B.   SÆRLIGE BETINGELSER

1.   Krav til eksamens- eller kvalifikationsbeviser og faglig erfaring

2.   Sprogkundskaber

Ansøgeren skal have et indgående kendskab til et af Den Europæiske Unions officielle sprog (dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, slovakisk, slovensk, spansk, svensk, tjekkisk, tysk, ungarsk) og et tilfredsstillende kendskab til et andet af Den Europæiske Unions officielle sprog, herunder særdeles gode engelskkundskaber. Kendskab til andre af Den Europæiske Unions officielle sprog er ønskeligt.

3.   Foruden at opfylde ovennævnte krav forventes den udvalgte ansøger at have et grundigt kendskab til den relevante udvikling inden for EU-politik og national politik. Ansøgeren skal kunne arbejde med andre og opnå deres tillid og samarbejde. Ansøgeren skal være meget kunde- og kvalitetsorienteret. Ansøgeren skal være i stand til at lede arbejde og projekter på planmæssig og struktureret vis. Ansøgeren skal have en innovativ approach til arbejdet. Ansøgeren skal være i stand til nemt og tydeligt at formidle ideer, tanker og koncepter. Ansøgeren skal udvise professionalisme, evne til at arbejde i team samt fleksibilitet i arbejdsmetoderne.

Ansøgeren skal kunne bevise, at han/hun opfylder adgangsbetingelserne, og vedlægge dokumentation herfor (kopier af eksamensbeviser, attester fra de pågældende læreanstalter og arbejdsgivere osv.).

III.   NÆRMERE BESTEMMELSER VEDRØRENDE UDVÆLGELSESPRØVEN

Udvælgelsesprøven afholdes på grundlag af en gennemgang af ansøgningerne samt efterfølgende prøver og samtaler med de egnede ansøgere.

A.   BEHANDLING AF ANSØGNINGER

B.   RESERVELISTE

Instituttet opstiller en reserveliste over egnede ansøgere.

Listen anvendes som en ansættelsesreserve i tilfælde af, at der opstår yderligere ledige stillinger. Listen er gyldig i op til to år og kan eventuelt forlænges. I tilfælde af forlængelse vil ansøgerne på listen blive behørigt underrettet herom.

IV.   ANSÆTTELSESVILKÅR

Kategori og lønklasse

Ansættelse finder sted i lønklasse B 5 (B*3).

Tjenestested

Dublin, Irland. Bopæl inden for en rimelig afstand fra instituttets kontorer vil blive krævet.

Vederlag

Den månedlige begyndelsesgrundløn vil alt efter ansøgerens uddannelse og faglige erfaring svare til lønklasse B 5, løntrin 1, til lønklasse B 5, løntrin 3, i løntabellen, omhandlet i artikel 66 i vedtægten for tjenestemænd i De Europæiske Fællesskaber, eller til lønklasse B*3 i overensstemmelse med de ændrede bestemmelser fastsat i ændringen af personalevedtægten (1). Hertil kommer efter omstændighederne tillæg og godtgørelser på de i vedtægten fastsatte betingelser.

Af lønnen betales der skat til Fællesskabet, og der foretages andre indeholdelser som omhandlet i vedtægten for tjenestemænd. Derimod er lønnen fritaget for enhver national beskatning.

Justeringskoefficienten for Irland, som finder anvendelse på lønnen, er på nuværende tidspunkt 122,3 %.

V.   INDGIVELSE AF ANSØGNINGER

Ansøgningerne skal indgives på det officielle ansøgningsskema, der er indføjet i dette nummer af Den Europæiske Unions Tidende, og som kan downloades fra instituttets websted: www.eurofound.eu.int. Ansøgningsskemaet udfyldes korrekt og underskrives og afsendes sammen med et curriculum vitæ på engelsk og fotokopier af den nødvendige dokumentation (eksamensbeviser, arbejdsattester eller anden dokumentation for de i ansøgningen indeholdte oplysninger) — helst som anbefalet brev — senest den 11. august 2005 (poststemplets dato er afgørende) til:

VI.   VIGTIGE OPLYSNINGER

----

(1)  Ministerrådet behandler for øjeblikket et forslag til ændring af Dublin-instituttets personalevedtægt. Det er sandsynligt, at forslaget vedtages, og stillingen indplaceres i så fald i lønklasse B*3, hvis ansættelsen finder sted efter overgangen til vedtægten for tjenestemænd i De Europæiske Fællesskaber.

----

Det Europæiske Lægemiddelagentur

----

ANSÆTTELSE VED DET EUROPÆISKE LÆGEMIDDELAGENTUR (LONDON)

(2005/C 159 A/02)

Agenturet har ansvaret for at koordinere vurderingen og overvågningen af human- og veterinærmedicinske lægemidler i Den Europæiske Union (jf. Europa-Parlamentets og Rådets forordning (EF) nr. 726/2004 af 31. marts 2004 (EUT L 136 af 30. april 2004, s. 1)). EMEA blev oprettet i januar 1995. Det har tæt kontakt til Europa-Kommissionen, de 25 EU-medlemsstater, landene i Det Europæiske Økonomiske Samarbejdsområde (EØS-EFTA) og mange andre grupper inden for den offentlige og den private sektor.

De kan indhente yderligere oplysninger om EMEA og agenturets aktiviteter via internettet; vores webadresse er http://www.emea.eu.int

Det Europæiske Lægemiddelagentur agter gennem udvælgelse at oprette en ansættelsesreserve for følgende stillinger:

De udvalgte ansøgere optages på en reserveliste og kan, afhængigt af budgetsituationen, blive tilbudt en femårig kontrakt, som kan forlænges, i overensstemmelse med vilkårene for de øvrige ansatte i De Europæiske Fællesskaber (Den Europæiske Unions Tidende L  56 af 4. marts 1968)  (1).

Tjenestestedet er London.

Ansøgeren skal være statsborger i De Europæiske Fællesskaber, Island, Norge eller Liechtenstein og være i besiddelse af sine borgerlige rettigheder.

De udførlige betingelser, stillingsbeskrivelserne og det obligatoriske ansøgningsskema downloades fra EMEA's websted http://www.emea.eu.int. Ansøgningsskemaet skal behørigt underskrives og dateres og skal sammen med al fornøden dokumentation indsendes senest den 11. august 2005 (poststemplets dato er afgørende) til følgende adresse:EMEA, Head of Personnel, 7 Westferry Circus, Canary Wharf, London E14 4HB, United Kingdom (tlf. (44-207) 418 84 00; fax (44-207) 418 84 16).

Fremover sendes Den Europæiske Unions Tidende ikke længere automatisk til maillister. Hvis De ønsker at modtage meddelelse om publikationer, kan De tilmelde Dem online på adressen http://www.emea.eu.int, »Online Mailing Service«.

----

(1)  Rådet har vedtaget en ny personalevedtægt, som trådte i kraft den 1. maj 2004. Denne vedtægt indeholder bestemmelser om en ny karrierestruktur. Udvalgte ansøgere vil derfor kunne få tilbudt ansættelse på grundlag af den nye personalevedtægt, i overensstemmelse med bl.a. bestemmelserne i bilag XIII, afdeling 2, artikel 12 (se EU's internetportal: http://www.europa.eu.int).

----

Kommissionen

----

VIGTIG MEDDELELSE TIL ANSØGERE OM OPTAGELSE I EUROPEAID-DATABASEN OVER SELVSTÆNDIGE EKSPERTER

(2005/C 159 A/03)

Det meddeles herved eksperter, der ansøger om optagelse i den database over selvstændige eksperter, som nu forvaltes af EuropeAid, at systemet afskaffes på alle andre områder og underområder end dem, der vedrører den humanitære bistand forvaltet af GD ECHO:

Fra datoen for offentliggørelsen af denne meddelelse vil indkaldelsen af ansøgninger fra selvstændige eksperter til opgaver i forbindelse med faglig bistand til tredjelande inden for rammerne af Fællesskabets eksterne samarbejde (SCRE/111508/C/SV), som blev offentliggjort i De Europæiske Fællesskabers Tidende C 274 A af 26.9.2000, og ligeledes det elektroniske system for optagelse og ajourføring af ansøgninger i databasen kun gælde for de områder og underområder, der har direkte relation til løsning af opgaver inden for den humanitære bistand, der forvaltes af GD ECHO:

På de øvrige områder kan der herefter ikke længere indgives nye optagelsesansøgninger. For de ansøgere, der i forvejen er behørigt optaget i databasen, vil registreringen blive opretholdt uændret indtil den 30. april 2006, medmindre eksperten ved anbefalet brev anmoder Kommissionen om andet. Derefter vil oplysningerne om eksperter på andre områder og underområder end de ovenfor anførte blive slettet.

----

----